Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren som omhandlet i artikel 17, stk. 2 og 3, i Kommissionens delegerede forordning (EU) 2019/33

(2020/C 156/05)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Alpes-Maritimes«

PGI-FR-A1148-AM02

Meddelelsesdato: 10.2.2020

BESKRIVELSE AF OG BEGRUNDELSE FOR DEN GODKENDTE ÆNDRING

1. Beskrivelse af vinene

I punkt 3.3 om »Beskrivelse af vinene« og punkt 7.2 om »Produkternes særpræg« i kapitel I i produktspecifikationen for den beskyttede geografiske betegnelse »Alpes-Maritimes« er beskrivelsen af vinene blevet suppleret med præciseringer af vinenes farve og deres organoleptiske egenskaber.

Disse præciseringer er ligeledes foretaget i afsnittene »Tilknytning til det geografiske område« og »Beskrivelse af vinen/vinene« i enhedsdokumentet.

2. Vinstoksorter

I kapitel I, punkt 5, i produktspecifikationen er sorterne Artaban N, Floreal B, Monarch N, Muscaris B, Prior N, Solaris B, Soreli B, Souvignier gris B, Vidoc N og Voltis B blevet tilføjet til listen over de sorter, der anvendes til fremstilling af den beskyttede geografiske betegnelse »Alpes-Maritimes«.

Der er tale om sorter, som menes at være resistente over for tørke og skimmelsygdomme. Disse sorter gør det muligt at anvende færre plantebeskyttelsesmidler, samtidig med at de svarer til de sorter, der anvendes til fremstilling af den beskyttede geografiske betegnelse. De ændrer ikke egenskaberne for vine med den beskyttede geografiske betegnelse.

Afsnittet »Primære vindruesorter« i enhedsdokumentet er blevet suppleret med disse sorter.

3. Geografisk område

I kapitel I, punkt 4.1, i produktspecifikationen er beskrivelsen af det geografiske område blevet ajourført.

Henvisningen til årstallet for den geografiske kode, som er et nationalt referencedokument, der indeholder en liste over de kommuner pr. departement, som indgår i sammensætningen af den geografiske betegnelse, er blevet præciseret. Der er tale om den geografiske kode for 2018.

Denne ændring berører ikke enhedsdokumentet.

ENHEDSDOKUMENT

1. Betegnelse

Alpes-Maritimes

2. Type geografisk betegnelse

BGB — beskyttet geografisk betegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen/vinene

Stille rødvine, rosévine og hvidvine

Den beskyttede geografiske betegnelse »Alpes-Maritimes« omfatter stille rødvine, rosévine og hvidvine.

De stille vine med den beskyttede geografiske betegnelse »Alpes-Maritimes« har et virkeligt alkoholindhold på mindst 9 %.

For de stille vine svarer det virkelige alkoholindhold (tærskel eller grænse) (kun for mousserende vine), det totale alkoholindhold, det totale syreindhold, indholdet af flygtig syre, det totale svovldioxidindhold og kuldioxidindholdet (kun for mousserende vine) til det, der er fastsat i EU-lovgivningen.

Rødvinene er generelt tanninholdige, fornemme og kraftige. De har en dyb rubinrød til granatrød farve med et violet skær.

Rosévinene er enten blomsteragtige eller frugtagtige og krydrede med en kraftig struktur i munden alt efter de foretagne sammenstikninger og med en friskhed, som de hovedsagelig får fra Grenache N og Cinsault N. De har en klar rosa farve med et laksefarvet skær.

Hvidvinene er komplekse og elegante og er især kendetegnet ved aromaer af blomster og citrusfrugter. De kombinerer friskhed med en fin og frugtagtig karakter og har en lysegul farve med et grønt eller skinnende gyldent og klart skær.

Generelle analytiske kendetegn Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

Mousserende kvalitetsvine

Den beskyttede geografiske betegnelse »Alpes-Maritimes« omfatter mousserende kvalitetsrødvine, -rosévine og -hvidvine.

De mousserende kvalitetsvine har fine og elegante bobler, der ledsages af en behagelig friskhed med blomster- eller frugtagtige aromaer, alt afhængigt af de anvendte sorter til cuvéen. De mousserende kvalitetsvine fremstilles hovedsagelig af Grenache N og Mourvèdre N for rosévinenes vedkommende og af Vermentino B og Sémillon B for hvidvinenes vedkommende. De er frugtagtige og blomsteragtige, og deres organoleptiske egenskaber minder om de stille vines.

For de mousserende kvalitetsvine svarer det virkelige alkoholindhold (tærskel eller grænse) (kun for mousserende vine), det totale alkoholindhold, det totale syreindhold, indholdet af flygtig syre, det totale svovldioxidindhold og kuldioxidindholdet (kun for mousserende vine) til det, der er fastsat i EU-lovgivningen.

Generelle analytiske kendetegn Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

5. Vinfremstillingspraksis

a) Væsentlige ønologiske fremgangsmåder

Specifik ønologisk fremgangsmåde

De ønologiske fremgangsmåder, som anvendes ved vinenes fremstilling, skal opfylde bestemmelserne i EU-lovgivningen og den franske landbrugs- og fiskerilov (»code rural et de la pêche maritime«).

b) Maksimale udbytter

120 hektoliter pr. hektar.

6. Afgrænset geografisk område

Druehøsten, vinfremstillingen og forarbejdningen af vin med den beskyttede geografiske betegnelse »Alpes-Maritimes« finder sted i departementet Alpes-Maritimes.

7. Primære druesorter

Sauvignon gris G — Fié gris

Ugni blanc B

Piquepoul noir N

Cabernet-Sauvignon N

Téoulier N

Muscat Ottonel B — Muscat, Moscato

Mauzac B

Gascon N

Mérille N

Mouyssaguès

Saint-Pierre doré B

Gros Manseng B

Gewurztraminer Rs

Voltis B

Solaris B

Colombard B

Plant droit N — Espanenc

Chatus N

Liliorila B

Gamay N

Persan N

Pinot gris G

Terret blanc B

Counoise N

Elbling B

Plant de Brunel N

Carcajolo N

Colombaud B — Bouteillan

Gamay de Bouze N

Muresconu N — Morescono

Gamaret

Sacy B

Muscat cendré B — Muscat, Moscato

Graisse B

Fuella nera N

Baroque B

Sauvignon B — Sauvignon blanc

Bourboulenc B — Doucillon blanc

Tannat N

Montils B

Semillon B

Muscardin N

Riesling B

Soreli B

Valdiguié N

Piquepoul blanc B

Roussette d'Ayze B

Mondeuse blanche B

Meunier N

Lledoner pelut N

Aramon gris G

Mourvèdre N — Monastrell

Lauzet B

Joubertin

Aubin vert B

Carcajolo blanc B

Arinarnoa N

Petit Courbu B

Etraire de la Dui N

Prior N

Corbeau N — Douce noire

Prunelard N

Grenache blanc B

Muscaris B

Riminèse B

Petit Manseng B

Verdesse B

Couderc noir N

Ondenc B

Piquepoul gris G

Clarin B

Clairette B

Noir Fleurien N

Monerac N

Artaban N

Cot N — Malbec

Rivairenc N — Aspiran noir

Chardonnay B

Arbane B

Mollard N

Select B

Souvignier gris Rs

Chenanson N

Gouget N

Viognier B

Blanc Dame B

Brachet N — Braquet

Aramon N

Terret gris G

Syrah N — Shiraz

Béclan N — Petit Béclan

Muscat à petits grains roses Rs — Muscat, Moscato

Courbu B — Gros Courbu

Muscat à petits grains rouges Rg — Muscat, Moscato

Folle blanche B

Aubin B

Folignan B

Carignan blanc B

Bouillet N

Portan N

Négret de Banhars N

Tourbat B

Jurançon noir N — Dame noire

Codivarta B

Pinot noir N

Varousset N

Castets N

Auxerrois B

Tibouren N

Mancin N

Béquignol N

Bachet N

Carignan N

Roublot B

Villard blanc B

Perdea B

Morrastel N — Minustellu, Graciano

Rosé du Var Rs

Muscat à petits grains blancs B — Muscat, Moscato

Ekigaïna N

Duras N

Terret noir N

Seinoir N

Aubun N — Murescola

Grassen N — Grassenc

Durif N

Calitor N

Arrouya N

Molette B

Pascal B

Floreal B

Oberlin noir N

Picardan B — Araignan

Mourvaison N

Marselan N

Arriloba B

Feunate N

Saint-Macaire N

Melon B

Villard noir N

Tressot N

Merlot N

Mondeuse N

Marsanne B

Barbaroux Rs

Segalin N

Muscadelle B

Claverie B

Gramon N

Roussanne B

Furmint B

Macabeu B — Macabeo

Monarch N

Petit Meslier B

Chenin B

Grenache N

Crouchen B — Cruchen

Portugais bleu N

Carmenère N

Caladoc N

Raffiat de Moncade B

Aligoté B

Genovèse B

Knipperlé B

Orbois B

Brun Fourca N

Semebat N

Tempranillo N

Muscat de Hambourg N — Muscat, Moscato

Précoce de Malingre B

Cabernet blanc B

Brun argenté N — Vaccarèse

Listan B — Palomino

Cinsaut N — Cinsault

Sylvaner B

Courbu noir N

Aranel B

Muscat d'Alexandrie B — Muscat, Moscato

Egiodola N

Alicante Henri Bouschet N

Jurançon blanc B

Camaralet B

Pineau d'Aunis N

Meslier Saint-François B — Gros Meslier

Négrette N

Servanin N

Grolleau gris G

Précoce Bousquet B

Nielluccio N — Nielluciu

Saint Côme B

Gringet B

Chasan B

Altesse B

Biancu Gentile B

Müller-Thurgau B

Grenache gris G

Pagadebiti B

Milgranet N

Maréchal Foch N

Rivairenc blanc B — Aspiran blanc

Bouquettraube B

Bouchalès N

Goldriesling B

Aramon blanc B

Rivairenc gris G — Aspiran gris

Cabernet franc N

Mayorquin B

Pinot blanc B

Grolleau N

Mauzac rose Rs

César N

Vermentino B — Rolle

Vidoc N

Petit Verdot N

8. Tilknytning til det geografiske område

Det geografiske områdes og produktets egenart

Det geografiske område for den beskyttede geografiske betegnelse »Alpes-Maritimes« omfatter hele departementet Alpes-Maritimes og er beliggende i den sydøstlige del af Frankrig i regionen Provence-Alpes-Côte d'Azur, som ligger ud til Middelhavet. Området er først og fremmest kendetegnet ved en meget stor variation i landskabet. Landbrugsarealerne i dette departement er således begrænsede og ligger langs kyststrækningen, hvor der er stor kamp om jorden, samt i dalene ved foden af bjergene og på de bedst eksponerede skråninger. På disse skråningers arealer dyrkes der traditionelt både vin og oliven, mens der i dalene i højere grad finder blomster- eller grøntsagsproduktion sted.

Produktionen af den beskyttede geografiske betegnelse »Alpes-Maritimes« stammer fra et lille vindyrkningsområde (med et oplyst areal på under 50 ha), som er inddelt i større eller mindre områder (kommunerne Nice, Saint Jeannet og Saint-Paul-de-Vence) fordelt på mindre vinavlere.

Undergrunden i dette vindyrkningsområde — som er beliggende i hjertet af Provence Alpine og udgør den østlige grænse mod Provence Calcaire — og navnlig undergrunden i og omkring Nice er opstået som følge af »revolutionen« i Pliocæn, hvor dette store hav blev skabt, ved at jorden blev vippet op mod den sydlige del af Provence. De sedimentære aflejringer, der opstod som følge heraf, er dækket med store konglomeratlag, der kaldes »konglomerater fra Vars pliocæne delta«. Landskabet falder på plads i Kvartær, hvor Provence endnu en gang vippes — denne gang mod vest — hvilket giver disse konglomerater en højde på op til 600 m. Dermed opstod de stejle skråninger.

Den jord, der er dannet af disse formationer, består af kalksandstenskonglomerater og rullesten, som stammer fra erosionen af de nærliggende alpemassiver. En vigtig undtagelse er Lérinsøernes ler- og kalkholdige dolomitjord, der er rig på magnesium.

Vindyrkningsarealerne er beliggende i en højde på op til 400 m, næsten udelukkende på de nord-syd-vendte skråninger og sjældent på plateauerne på bakketoppene. De omhyggeligt udvalgte parceller til druehøsten er østligt eller vestligt eksponerede. Vinstokkene vokser på smalle menneskeskabte terrasser eller såkaldte »restanques«, der består af rullesten blandet med meget lyst groft sand (konglomerat) med nogle få lerholdige årer.

Den gennemsnitlige årlige nedbør er 830 mm, og der er hele 2 820 solskinstimer om året.

Vardalens tilstedeværelse er afgørende for det klima, der hersker på vinmarkerne. Den muliggør nemlig, at vinden kan blæse efter skråningernes akse, og dermed rammes vinmarkerne af nordenvinden, som blæser ned ad Alperne om natten og først på morgenen, og herefter af havbrisen, som kommer østfra sidst på dagen. Selv om vinavlernes økonomiske ligevægt delvist er baseret på nødvendigheden af at kunne plante alle de druesorter, der gør det muligt at foretage originale sammenstikninger og tilfredsstille markederne, består et af særprægene ved denne beskyttede geografiske betegnelse i, at vinavlerne ønsker at bevare lokale druesorter såsom Braquet N, Fuella nera N, Grassen N og Mourvaison N til fremstilling af rødvin. Vin fremstillet af sorterne Braquet N og Fuella nera N er særdeles gemmeegnede. Foruden disse finder man vinstoksorter, der er almindelige i resten af Provence, såsom Mourvèdre N, Cinsault N, Carignan N og endda Grenache N eller Alicante N.

Med udgangspunkt i denne palet af »sorte« druesorter fremstiller vingårdene tanninholdige, fornemme og kraftige rødvine.

Rosévinene fremstilles med sammenstikninger, som giver vine, der er enten blomsteragtige eller frugtagtige og krydrede med en kraftig struktur i munden, men som altid kendetegnes ved en god friskhed.

Hvidvinene fremstilles hovedsagelig af druesorten Vermentino B, der lokalt betegnes som »Rolle«. De er komplekse og elegante og har aromaer af blomster og citrusfrugter. De kan være meget gemmeegnede. Andre druesorter kan indgå i deres sammensætning, f.eks. Roussanne B, Clairette B, Bourboulenc B og Chardonnay B.

De mousserende kvalitetsvine fremstilles hovedsagelig af Grenache N og Mourvèdre N for rosévinenes vedkommende og af Vermentino B og Sémillon B for hvidvinenes vedkommende. De er frugtagtige og blomsteragtige, og deres organoleptiske egenskaber minder om de stille vines.

Årsagssammenhæng

På disse vindyrkningsarealer, som er stærkt præget af deres geografiske miljø og de skiftende og kontrastfyldte landskaber — der både omfatter kyststrækninger ved Middelhavet og høje bjerge — kombineres de karakteristiske træk ved en vinmark i Provence med en vis nordlig indflydelse. Havet og bjergene, solen og den kolde vind samt de skarpe kontraster mellem skråningernes sol- og skyggeside påvirker både vinstokkene, oliventræerne og indbyggerne.

De veleksponerede skråninger, den veldrænede jord — der er gunstig for vinstokkenes plantning og vækst, og som samtidig beskytter dem mod skader i forbindelse med uvejr om sommeren — samt det solrige og blæsende klima, som giver en god modning og beskytter mod svampesygdomme, bidrager alt sammen til vindyrkningsarealernes udvikling. Disse klimaforhold giver en langsom modningsproces, som navnlig er afgørende for hvidvinenes, rosévinenes og de mousserende vines friskhed og elegante karakter. De ligger ligeledes til grund for rødvinenes kraftige og tanninholdige karakter.

Desuden har disse skråningers beliggenhed været befordrende for plantningen af vinstokke, da de lå tilstrækkeligt langt væk fra kysten til at hindre barbarernes invasion, men stadig tæt nok på havet til at muliggøre handelens udvikling.

På trods af konkurrencen fra andre afgrøder og navnlig dyrkningen af nelliker i Nice, som var meget lukrativ efter Anden Verdenskrig, udviklede vinmarkerne sig gradvist takket være ihærdigheden hos nogle få vinavlerfamilier, der var i stand til at bevare nogle meget karakteristiske gamle og lokale druesorter, som var tilpasset til dette område.

Der er knap 15 familievingårde, som stadig holder vindyrkningsfanen højt på Côte d'Azur. De fremstiller ca. 600-700 hl stille vin om året, heraf 50 % rødvin, 35 % hvidvin og 15 % rosévin, hvis kvalitet har været anerkendt som »Vin de Pays« siden 1979. Der fremstilles 3 000-4 000 flasker mousserende vin hvert år.

Vinene med den beskyttede geografiske betegnelse har været i stand til at vise deres identitet og udvikle deres omdømme. Den produktion, der blev foretaget af munkene på Lérins, er et bemærkelsesværdigt bevis på dette, da den omfatter et udvalg af anerkendte og særdeles værdsatte vine. »Alpes Maritimes«-vinenes omdømme fremgår af den robuste økonomi i denne produktion, hvoraf 70 % afsættes regionalt og aftappet på flaske til et kundeunderlag, der primært består af turister, til særdeles pæne priser (8-10 EUR pr. flaske), mens 20 % afsættes på det nationale område, og 10 % eksporteres.

9. Andre vigtige betingelser (aftapning, mærkning og andre krav)

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Den beskyttede geografiske betegnelse »Alpes-Maritimes« kan suppleres med navnet på en eller flere druesorter.

Den beskyttede geografiske betegnelse »Alpes-Maritimes« kan suppleres med benævnelsen »primeur« eller »nouveau«. Benævnelserne »primeur« og »nouveau« er forbeholdt de stille vine.

EU's BGB-logo skal fremgå af etiketten, når betegnelsen »beskyttet geografisk betegnelse« erstattes af den traditionelle betegnelse »Vin de Pays«.

Retsgrundlag:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Det område i umiddelbar nærhed, hvor det som en undtagelse er tilladt at fremstille og forarbejde vine med den beskyttede geografiske betegnelse »Alpes-Maritimes«, omfatter de tilgrænsende distrikter til det geografiske område, nemlig følgende:

Mod sydvest på grænsen til departementet Var: distriktet Draguignan. Mod vest på grænsen til departementet Alpes de Haute-Provence: distrikterne Barcelonnette og Castellane.

Link til produktspecifikationen

https://info.agriculture.gouv.fr/gedei/site/bo-agri/document_administratif-d665acec-e3bc-4cf1-b3b9-2e571e3bf214.

(1) EUT L 9 af 11.1.2019, s. 2.